b'\n_START_ARTICLE_\nNikon\n_START_PARAGRAPH_\nNikon Corporation, kraj\xc5\xa1e Nikon, je mednarodno podjetje s sede\xc5\xbeem v Tokiu, Japonska, ki se ukvarja z optiko in fotografskimi aparati. Med izdelke tega podjetja sodijo fotoaparati, kamere, mikroskopi, daljnogledi, merilne naprave, itd. Nikon izdeluje tudi fotografske objektive Nikkor. Glavni tekmeci podjetja Nikon na podro\xc4\x8dju izdelave fotoaparatov in objektivov so Canon, Casio, Kodak, Sony, Pentax, Panasonic, Fujifilm in Olympus._NEWLINE_Podjetje Nikon je bilo ustanovljeno 25. julija 1917 kot Nippon K\xc5\x8dgaku K\xc5\x8dgy\xc5\x8d Kabushikigaisha (\xe6\x97\xa5\xe6\x9c\xac\xe5\x85\x89\xe5\xad\xa6\xe5\xb7\xa5\xe6\xa5\xad\xe6\xa0\xaa\xe5\xbc\x8f\xe4\xbc\x9a\xe7\xa4\xbe\xc2\xa0\xc2\xbbJapan Optical Industries Co., Ltd.\xc2\xab), leta 1988 pa se je preimenovalo v Nikon Corporation. Danes je podjetje del industrijskega konglomerata Mitsubishi Group.'